**cînd femeia ta te părăsește**

*Dorin Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

oriunde s-ar duce

crezi că rămîi ascuns

definitiv

printre lucrurile ei

suflete, îndreaptă-ți genunchii,

oprește căderea,

decăderea,

oprește nisipul,

apa,

viața!

oriunde s-ar duce

tu nu mai contezi

nici cît negru sub unghie,

oriunde s-ar duce

tu nu rămîi

niciunde

nașterea ta a fost

o aberație,

o imitație,

o negație

oriunde s-ar duce,

tu nu mai ai unde să te duci

Amin!